OpenLLM-France/wikimedia huggingface dataset:
# Bainuontziaren kurba

Bainuontziaren kurba, sistema edo makina batek, bere bizitza erabilgarrian gertatutako akatsak irudikatzen dituen grafika bat da. Bere izena, luzetara moztutako bainuontzi baten forma duelako hartzen du. Hiru zati bereizten da kurba honetan:
* hasierako akatsak, non denborarekin laster jaisten den akats tasa handi bat izaten den. Akats hauek, arrazoi ezberdinengatik eman daitezke, akatsdun ekipoak, zuzenak ez diren instalakuntzak, ekipoaren diseinuan akatsak, langileek ekipoa ez ezagutzea edo prozedura egokiena ez ezagutzea kasu.
* akats arruntak, non akats tasa txikiagoa eta iraunkorragoa den. Akatsak ez dira ekipoari dagozkion arrazoiengatik, baizik eta ausazko kanpo arrazoiengatik. Arrazoi hauek, halabeharrezko istripuak, operazio okerra, baldintza desegokiak eta beste batzuk izan daitezke.
* higadura akatsak, non akats tasa azkar igotzen den. Akatsak, ekipoaren higadura naturalagatik gertatzen dira, denboraren igaroagatik.

## Kanpo estekak

* Datuak: Q432465
# Bainuetxe publiko

Bainu publikoak higiene premia historiko arrunt batetik sortu ziren, biztanle gehienek ura eskuratzeko aukerarik ez zutenean edo instalazio pribatuetan bainatzeko.
Testuinguru horretan, bainu publikoek bainu guneak aipatzeaz gain, sauna, masajeak eta erlaxazio terapiak ere aipatzen dituzte, bainuetxe modernoen parekoak.
Askotan publiko terminoa engainagarria izan daiteke, izan ere, mugak daude erabil ditzaketenen gainean - adibidez, kultura bateko eliteko kideak, gizonezkoak soilik, erlijiosoak soilik, etab. Gizarteak aurrera egin ahala, bainu publikoak ez dira hain komunak izan, gaur egun komun pribatuak izatea posible baita. Kasu askotan, antzinako bainu publikoak gizarte egituran sartu dira eta gaur egun "elkarguneak" dira.

## Kulturak eta herrialdeak
### India

Lehen bainu publikoak Indus haraneko kulturaren zibilizazioaren hondakinetan sortu ziren. John Keayren arabera, " Mohenjo Daroren bainu handia" 'udal igerileku xume bat' zegoen, uretara jaisten ziren eskailerez beteta. Bainugela bainu publikoetarako erabiltzen zen eraikin handi eta dotore baten barruan zegoen.

### Grezia

Françoise de Bonneville-k honako hau idatzi zuen Bainuaren liburuan; "Bainu publikoen historia Grezian hasi zen K. a. XI. mendean", non gizonezkoak eta emakumezkoak ariketa fisiko eta intelektualeko lekuetatik gertu garbitzen ziren. Geroago, gimnasioek barruko bainuontziak zituzten goialdean, Lehoiek, ahutzak zabalik, dutxetarako bidea irekitzen zuten, eta igerileku zirkularrak, eskailera-lerroekin, atseden hartzeko. Bainua erritual bihurtu zen, arte bihurtu zen: harea bainuak, ur beroa, "lurrun bainuak" ganga ilunean aire beroarekin, ur jauzi hotzak, olio aromatikoekin masajeak. Antzinako Grezia osoko hiriek "gizon gazteak goratu eta ura beren gorputzetara isurtzen zuten lekuak" ohoratzen zituzten.

### Erroma

K. a. 19an lehen bainu publikoak 25 metroko diametroko biribilgunea zuen, gela txikiz inguratuta, ibai artifiziala eta igerilekua zuen parke batean kokatuta. K. o. 300. urte inguruan. Dioklezianoren termek 140.000 m² betetzen zituzten, granitoan eta porfidoan egunean 3.000 bainulari zeuden. Erromatar bainuak "ur-parke eta jolas-parke baten erdibideko zerbait" bihurtu ziren, igerilekuak, bainu beroak eta epelak, jolas eta kirol gelak, paseoak egiteko lorategiak eta baita liburutegi eta antzoki publikoak ere zituztenak. Bainu publiko ospetsuenetako bat Batheko (Ingalaterra) Aquae Sulis da. Eskala txikian, etxe aberatsenek pribatuak zituzten. Erromatar Inperio osoan zehar, herri eta hiri bakoitzak gutxienez baimuetxe bat zuten eta Erroman, hiriburuan, 800 zeuden.

## Erreferentziak

* ↑ Keay, John (2001), India: A History, 13-14, Grove Press, ISBN 0-8021-3797-0.

## Kanpo estekak

* Datuak: Q785952
* Multimedia: Baths / Q785952
# Bainuontzi

Bainuontzia bainatzeko erabiltzen den ontzia da. Bainuontzi moderno gehienak akriliko edo beira-zuntzekoak dira baina badaude burdin edo altzairu esmaltatuzkoak. Normalean bainugelan daude, bai bakarrik bai dutxarekin batera.
Bi motako bainuontziak daude:
* Mendebaldeko bainuontziak, bainua eserita hartzeko.
* Ekialdeko bainuontziak, bainua zutik hartzeko (adibidez, Japoniako furoak).

## Erreferentziak

* ↑ Harluxet Hiztegi Entziklopedikoa. Bainu. .

## Ikus, gainera

* Bainugela.
* Hidromasajeko bainuontzi.
* Jacuzzi.
* Sauna.

## Kanpo estekak

* Datuak: Q152095
* Multimedia: Bathtubs / Q152095
# Bad Day at Black Rock

Bad Day at Black Rock (euskaraz Egun Kaxkarra Black Rocken) 1955eko John Sturges estatubatuar zinema zuzendariaren thriller filma bat da, western eta zinema beltzeko generoak ere uztartu zituelarik. 1947an The American Magazine aldizkarian argitaratu zen Howard Breslin eleberrigilearen Bad Time at Honda ("Une Txarra Hondan") istorio laburrean oinarritua dago. Bertan, Spencer Tracy, Robert Ryan, Anne Francis, Dean Jagger, Walter Brennan, Ernest Borgnine eta Lee Marvin aktoreek antzeztu zuten.
Hego Euskal Herrian Ixilpeko Konspirazioa (gaztelaniaz Conspiración de Silencio) izenburuarekin zinemaratu zen, aldiz Ipar Euskal Herrian Paseko Gizona (frantsesez Un homme est passé).
Filmak 3 Oscar Sarirako izendapenak jaso zituen, nahiz eta bat bera ere irabazi ez izan: Gizonezko aktore onenaren Oscar Saria (Spencer Tracy), Zuzendari onenaren Oscar Saria (John Sturges) eta Egokitutako gidoi onenaren Oscar Saria (Millard Kaufman). 1955eko Canneseko Zinemaldian Urrezko Palmarako izendapena era jaso zuen (ez zuen irabazi) eta aktore onenaren saria (Spencer Tracy) irabazi zuen.

## Argumentua

Oharra: Atal honek istorio osoa edo amaiera argitzen du.
1945. urtea, AEBak, Bigarren Mundu Gerra amaitu eta hilabete eskasera. John Macreedy (Spencer Tracy) herrialde hartako hego-mendebaldean dagoen Black Rock izeneko herrira trenez ailegatu berri den gizona da. Bere asmoa, herri hartan bizi den japoniar jatorriko Kokama izeneko gizon bati bere semeari Bigarren Mundu Gerran borrokan hil ondoren eman zitzaion domina ematea da, heroi-ekintza hartan semeak Macreedy berari bizia salbatu ziolarik.
Baina Macreedy herrira iritsi eta berehala Kokamaz galdetu eta herritarrek jarrera desatsegina edo txarra erakusten dutela jabetuko da, honela bere galdeketa aurrera doan einean tentsioa areagotu eta Mcreedy beraren bizitza arriskuan egoteraino. Herritar talde batek Macreedy probokatu eta kikiltzen saiatuko dira, baina laisterrera Macreedy gizon patxadatxua, burugogorra eta hasieran iruditzen zitzaiena baina kementsu eta irmoagoa dela jabetuko dira. Macreedy bera ere herrian sekreturen bat badagoela eta herritarrek hura nola edo hala ezkutatzen saiatzen ari direla jabetuko da.
Azkenean Macreedyren ahaleginen ondorioz Kokama, heroiaren aita, erail egin dutela jakingo du. Erailketa hori zenbait herritarrek burutu zuten, krimen hura gerran izen ematen saiatu baina atzera bota berri zuten herriko jauntxoak (Robert Ryan) bultzarazi zuelarik, Pearl Harboreko erasoak amorrarazita japoniar jatorriko Kokama erasotu eta haren gorpua basamortuan hiltzailearen lursailetan 20 metroko sakoneran lurperatu zutelarik.

## Kanpo estekak

* Bad Day at Black Rock filmaren IMDBko fitxa irakurgai (Ingelesez)
* Bad Day at Black Rock filmaren trailer edo iragarkia ikusgai. youtube.com (Ingelesez)
* Datuak: Q963045
* Multimedia: Bad Day at Black Rock / Q963045
# Bad Ditzenbach

Bad Ditzenbach Alemaniako udalerria da. Baden-Württemberg estatuan dago, [[Göppingen (barrutia)|Göppingen]] barrutian. 2014an 3.560 biztanle zituen 25,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80448
* Multimedia: Bad Ditzenbach / Q80448
# Bad Driburg

Bad Driburg Alemaniako udalerria da. Ipar Renania-Westfalia estatuan kokatuta dago, [[Höxter barrutia|Höxter]] barrutian. 2014an 18.338 biztanle zituen 115,3 kilometro koadrotan banatuta.

## Kanpo estekak

* Datuak: Q242195
* Multimedia: Bad Driburg / Q242195
* Webgune ofiziala
# Bad Düben

Bad Düben Alemaniako hiri-udalerri bat da, Saxonia estatuan. Azken zentsuaren arabera 7.880 biztanle zituen, 45,81 kilometro koadroko azaleran.

## Kanpo estekak

* Datuak: Q12041
* Multimedia: Bad Düben / Q12041
# Bad Company (2002ko filma)

Bad Company (euskaraz Konpainia Txarra), 2002ko Joel Schumacher estatubatuarrak zuzendutako ekintza komedia thriller film bat da. Anthony Hopkins, Chris Rock eta Gabriel Macht aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Jersey City, Oakes (Anthony Hopkins) CIAko agente beteranoak Jake Hayes (Chris Rock) kale-alproja espioi zuhur eta sofistikatu bat bilakatu eta eraila izan den bere anai bikia ordezkatu dezan hezitzeko misioaren ardura jaso du. Anai bat zuela ere ez zekien Oakesek bere lana burutzeko bederatzi egun bakarrik izango ditu, arma nuklearrei buruzko itun bat lortzeko negoziazio bat burutzera doan unean.

## Aktoreak

* Anthony Hopkins: Oakes ofiziala
* Chris Rock: Jacob "Jake" Hayes / Kevin Pope / Michael Turner
* Peter Stormare: Adrik Vas
* Gabriel Macht: Seale ofiziala
* Kerry Washington: Julie Benson
* Adoni Maropis: Jarma / Draganen morroia
* Garcelle Beauvais: Nicole
* Matthew Marsh: Dragan Adjanic
* Dragan Mićanović: Michelle "Mailua" Petrov
* John Slattery: Roland Yates
* Brooke Smith: Swanson ofiziala
* Daniel Sunjata: Carew ofiziala
* DeVone Lawson Jr.: Parish ofiziala
* Wills Robbins: McCain ofiziala
* Marek Vašut: Andre
* Irma P. Hall: Banks andrea
* Dan Ziskie: Dempsey ofiziala
* John Aylward: Ferren ofiziala
* John Fink: Fink ofiziala
* Michael Ealy: G-Mo
* Shea Whigham: Wells agentea (krediturik gabe)
* Charlie Day: Stoner (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q798673
# Bad Dudes Vs. DragonNinja

Bad Dudes Vs. DragonNinja, Bad Dudes edo DragonNinja, 1988an Data East japoniar konpainiak garatu eta argitaratutako arcade bideo-joko bat da.
Ninja talde batek AEBetako presidentea bahitu berri du. Borroka arteetan trebeak diren bi tipok hura askatzeko helburuz hirian barna bidaiatu eta ninjen aurka borrokatuko dute, maila batetik bestera igarotzeko etsai nagusi baten aurka egin eta irabazi egin beharko dute.

## Kanpo estekak

* Bad Dudes bideo-jokoa ikusgai, Youtube.com
* Datuak: Q798676
# Bad Day (R.E.M.)

Bad Day (euskaraz Egun Txarra) R.E.M. musika taldearen abesti bat da. Lehenbiziko aldiz 1985an single modura kaleratu zuten. 2003an In Time: The Best of R.E.M. 1988–2003 diskoaren barnean argitaratu zuten.

## Kanpo estekak

* Bad Day abestiaren bideoklipa ikusgai eta entzungai (Ingelesez)
* Datuak: Q531377
# Bad Dürrheim

Bad Dürrheim Alemaniako hiri-udalerri bat da, Baden-Württemberg estatuan. Azken zentsuaren arabera 13.659 biztanle zituen, 62,09 kilometro koadroko azaleran.

## Kanpo estekak

* Datuak: Q82770
* Multimedia: Bad Dürrheim / Q82770
# Bad Dürrenberg

Bad Dürrenberg Alemaniako hiri-udalerri bat da, Saxonia-Anhalt estatuan. Azken zentsuaren arabera 11.752 biztanle zituen, 36,15 kilometro koadroko azaleran.

## Kanpo estekak

* Datuak: Q518392
* Multimedia: Bad Dürrenberg / Q518392
# Astaputz izar

Astaputz izarra (Scleroderma polyrhizum) Sclerodermataceae familiako perretxiko pozoitsua da. Zoru lehor eta hareatsuetan aurkitua, espezie hau erabat lurperatua hasten da, lurra poliki-poliki alde batera behartzen hasi aurretik, izar formako gorputz zakar bat, 12 – 15 cm diametroa duena (4,7 – 5,9 m), pitzatuz doan bitartean. Erdian espora masa iluna dago. Lurra eta klima lagungarriak diren leku guztietan oso banatua dago, Asia, Europa eta Ameriketatik barrena.
Heltzean ez du haragirik eta gaztetan pilota erako glebak ez du balio gastronomikorik. Urdail-esteetako arazoak ere eragin ditzakeela uste da.
Sinonimoa: Sleroderma geaster.

## Deskribapena

Karpoforoa: 5 eta 15 cm arteko diametrokoa. Heldu baino lehen, globo itxurakoa, zapal samarra, tuberosoa, tuberkuluduna, mehetua oin itxurako batean, gutxitan nahiko garatua. Ondoren, lobulu irregularretan irekitzen da, lodiak, mamitsuak, arre-horixka kolorekoak edo kanela kolorekoak, gleba agerian utziz.
Peridioa: Kanpoko bilgarria lodia eta gogorra da, 5 eta 8 mm arteko lodierakoa. Azala ezkata zakarrekin, buztin kolorekoa edo arre-horixka kolorekoa da. Heltzean 6-8 lobulu irregularrekin izar itxuran irekitzen da.
Gleba: Trinkoa, hasieran zuria, gero arre-beltzaxka, zuriz jaspeztatua. Zahartzean hauts bihurtzen da.
Etimologia: Scleroderma hitza grezierazko "sclera" hitzetik dator, gogorra esan nahi du eta "derma" hitzetik, azala esan nahi du. Geaster epitetoa, Geaster bat bezala lazinietan apurtzeko joera duelako da.

## Jangarritasuna

Ez da jangarria.

### Nahasketa arriskua

Scleroderma citrinum delakoarekin , are gehiago Scleroderma meridionale astaputzarekin, baina hauek txikiagoak dira eta Scleroderma polyrhizum espeziearekin, izar itxuran hau irekitzen da bakarrik.

## Sasoia eta lekua

Udaberrian eta udazkenean, gehienetan pinuen azpian, lurzoru biluzian, bide bazterretan eta lur hareatsuetan.

### Banaketa eremua

Ipar Amerika, Afrika, Asia, Europa, Hego Amerika, Ozeania.

## Erreferentziak

* ↑ Euskalterm: [Hiztegi terminologikoa] [2003]
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 299 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo.. (1987). Guia fotografica y descriptiva 800 especies a todo color. Iberduero, 705 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 518 or. ISBN 978-84-617-0196-4..
* ↑ (Gaztelaniaz) Cetto, Bruno.. (1987). Guia de los hongos de Europa. Ediciones Omega, S. A. Barcelona, 531 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q3475943
* Multimedia: Scleroderma polyrhizum / Q3475943
# Astaputz elur zuri

Astaputz elur zuria (Agaricus osecanus) Agaricaceae familiako onddo espezie bat da. Errendimendu ona ematen du sukaldaritzan, handia baita. Agaricus arvensis ahaideak baino kalitate hobea du.
Sinonimoak: Psalliota nivescens, Agaricus nivescens, Psalliota nivescens var. parkensis.

## Deskribapena

Kapela: 10 eta 15 cm bitarteko diametrokoa, esfera erdi itxurakoa, erdigunea laututa eta ondoren ganbila, zabalduta amaitzeko. Zetaduna da, zuria, eta horiz orbantzen da ukitzean; askotan, lehortasunagatik pitzatu egiten da erdian eta errezelaren zerrenda estu bat izaten du ertzean.
Orriak: Estu eta estuak, denbora luzean zurbil irauten dute, baina gero arrosa-izokin kolorea hartzen dute, eta azkenean marroi-beltzaxka bihurtzen dira.
Hanka: Motza, zilindrikoa, kolore zurikoa, ukitzean horiz zikintzen dena eta zahartzaroan desagertzen diren ezkata borobil zuri isolatuekin. Eraztun handi, lodi eta zuri bat du, goiko aldea leuna da, eta behealdean okrez tindatzen diren ezkata handi biribilduak ditu.
Haragia: Lodia, batez ere diskoan, baina meheagoa kapelaren ertzetan. Zuria da, baina hori-limoi kolorez zikindu daiteke oinean. Almendra usaina du eta zapore garratz samarra.
Etimologia: Agaricus terminoa grekotik dator, perretxikoa esan nahi duen "agarikón" hitzetik.

## Jangarritasuna

Jangarri ona da.

### Nahasketa arriskua

Agaricus arvensis delakoarekin, horitu egiten da marruskatzean, anis usaina du eta espora desberdinak ditu.

## Sasoia eta lekua

Udan eta udazkenean, belardietan zirkulu handiak osatuz, maitagarrien eraztunetan edo parke edo lorategietan ale askoko taldeetan. Askotan, oina oso lurperatuta izaten dute, eta kontuz atera behar da, ale osoa lortu nahi bada.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 196 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 278 or. ISBN 84-282-0865-4..
* ↑ Agaricus osecanus: GBIF—the Global Biodiversity Information Facility.

## Kanpo estekak

* Datuak: Q10403048
* Multimedia: Agaricus osecanus / Q10403048
# Astaputz ilun

Astaputz iluna (Lycoperdon umbrinum) Agaricaceae familiako onddo espezie bat da. Gaztetan jan daiteke, gleba zuria dagoen bitartean, baina ez da interesgarria sukalderako.
Sinonimoa: Lycoperdon umbrinum var. fissispineum.

## Deskribapena

Karpoforoa: 1 eta 4 cm arteko diametrokoa, arre-horixka iluna, ia globo itxurakoa edo pixka bat udare itxurakoa, lehenbizi krema-horixka kolorekoa eztenekin apaindua, gero beltzaxkak, finak eta zailak, batu egiten dira taldeak osatuz, goian, berandu, zulo txiki bat irekitzen zaio eta bertatik esporak askatzen dira. Endoperiodoa leuna eta distiratsua.
Gleba: Hasieran zuria, gero zahartuaz, berdexka izatetik arre-oliba izatera pasatzen da. Pseudocolumela presente. Subgleba kolore arre-lila duten gelaxka ertainak.
Etimologia: Lycoperdon hitza grezierazko "lupa de lupo"-tik dator, ondoak esporen hauts bafadak isil-isilik jariatzen dituelako zapaltzean. Umbrinum epitetoa latinetik dator, itzala esan nahi duen "umbra" hitzetik. Bere kolore ilunagatik.

## Jangarritasuna

Sukaldaritzako interesik gabea

### Nahasketa arriskua

Lycoperdon molle delakoarekin, ezten oso hauskorrez hornitua, berehala desagertzen direnak gainazala hautsez beteta utziaz. Lycoperdon nigrescens espeziearekin ere bai, ezten iheskorrekin, askatzean markak uzten dituzte.

## Sasoia eta lekua

Udazkenean, normalean koniferoen basoetan, bakanagoa hostoerorkorren basoetan.

### Banaketa eremua

Txina, Europa eta Amerika osoa, Svalbard, Japonia, Hego Korea, Taiwan, Australia, Hegoafrika, Kenya.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 699 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 512 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). [. Guia de los hongos de Europa. ] Ediciones Omega, S. A. Barcelona, 589 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Lycoperdon umbrinum: GBIF—the Global Biodiversity Information Facility.

## Kanpo estekak

* Datuak: Q995618
* Multimedia: Lycoperdon umbrinum / Q995618
# Balmasedako Txirrindulari Elkartea

Balmasedako Txirrindulari Elkartea Enkarterriko herri horretako kirol-elkartea da, txirrindularitza amateurrean aritzen dena.
1973an sortua, harrobi lana egiten du, hainbat mailako taldeak izanik. Urtero, 2005ean Amorebieta Txirrindulari Elkartea ordezkatu zuenetik, Bizkaiko Bira antolatzen zuen. Amateurrentzat ere, San Roquillo Klasika ere antolatzen du.

## Kanpo estekak

* Webgune ofiziala
* Datuak: Q9078442
# Balmasedako barruti judiziala

Balmasedako barruti judiziala Bizkaiko lurraldearen justizia administrazioa osatzen duten 6 barruti judizialetako bat da.
Barruti judizialeko burua Balmaseda da.

## Udalerriak

| Artzentales Balmaseda (burua) Galdames Gordexola Gueñes | Karrantza Harana Lanestosa Sopuerta Turtzioz Zalla |

## Epaitegiak

* Lehen Auzialdiko eta Instrukziozko Epaitegia zbk. 1
* Lehen Auzialdiko eta Instrukziozko Epaitegia zbk. 2

## Erreferentziak

* 1/1990 LEGEA, Apirilaren 6koa, Euskal Autonomi Elkarteko Epailaritza-Barrutietako Hiriburuak Erabakitzeari Buruzkoa
* Espainiako barruti judizialei buruzko datuak - Justizia Ministerioa

## Ikus, gainera

* Bizkaiko barruti judizialen zerrenda

## Kanpo estekak

* Datuak: Q12254734
# Balmasedako gudua

Balmasedako gudua Espainiako Independentzia Gerrako gudua izan zen, 1808ko azaroaren 6an gertatua. Lefebvre mariskalak azaroaren 2an Bilbo hartu ondoren, Napoleon Bonaparte berak Grande Arméeren operazioak zuzendu zituen. Joaquín Blake jeneralak, Zornotzan Lefebvrek menderatua izan ondoren, atzera-egitea eten eta bere bila zetorren Victor mariskalak zuzendutako frantziar armada aurre egin zuen. Blakek garaipen taktiko txikia lortu zuen, gerraren hasieran azkena izan zena.

## Aurrekariak

Bilbo hartu ondoren, Lefebvre mariskalak Zornotzan presazko eraso bat egin zuen Reinosatik zetozen espainiar gudarosteak geldiarazteko. Frantziarrek menderatua izan zen arren, Blakek galera handirik gabe atzera egin zuen. Napoleon, bere etorrera prestatzen ari zela, Lefebvrerekin haserretu eta Victor mariskalari, erretagoardian Bessièresen Bigarren Armada Gorputzaren laguntza zuena, Blakeren atzera egitea etetea agindu zion, horrela Burgoserako bidean mendebaldeko hegala libre izango zuen.

## Gudua

Blakek Lefebvrek edo Victorrek atzeman ezin zuten atzera egite arina ziplo eten eta azaroaren 6an Vilatte jeneralaren dibisioa eraso zuen. Hau frantziar armadaren abangoardia zen eta frantziarrek 400 hildako jasateaz gain, fusil asko eta artilleria-pieza bat galdu zituzten.

## Ondorioak

Espainiar garaipena ez zuen Napoleon haserrearaztea beste ondoriorik izan. Izan ere, korsikarrak bere mariskalak "monjeek zuzendurik lapurren armada" batez menderatuak izan zirela uste zuen. Laster Victorrek Blakeri berriro atzera egitera behartu zion eta azaroaren 11n Espinosa de los Monterosen mendean hartu zuen.

## Erreferentziak

* ↑ Smith, Digby. (1998). The Napoleonic Wars Data Book. Londres: Greenhill, 268–269 or. ISBN 1-85367-276-9..
* ↑ Calluela Fernández, José Gregorio; Gallego Palomares, José Ángel. (2008). La Guerra de la Independencia. Historia bélica. Pueblo y nación en España (1808-1814). Salamanca: Ediciones Universidad de Salamanca, 162-163 or. ISBN 978-84-7800-334-1..

## Kanpo estekak

* Datuak: Q2890301
* Multimedia: Battle of Valmaseda / Q2890301
# Balmasedako udaletxea

Balmasedako udaletxea Bizkaiko hiribildu horretako Udalaren egoitza da.
1743. urtearen inguruan eraiki zuen Marcos de Vierna y Pellón arkitektoak. Estilo soilekoa eta nabarmenki klasizista, eraikuntzak jatorrian solairu bat eta alboko bi dorre zituen. XIX. mendean bigarren solairua altxatu zen bi dorre horiek lotuz, eta horrek modu nabarian aldatu zuen bere irudia.

## Erreferentziak

* ↑ Balmasedako Udala. Udaletxea. .
* ↑ Enkarterri. Balmasedako Udaletxea. .

## Kanpo estekak

* Datuak: Q47509505
* Multimedia: Town hall of Balmaseda / Q47509505
# Balmedie

Balmedie (Eskoziako gaeleraz Baile Mheadhain) Eskoziako udalerria da, Aberdeenshire konderrian dagoena. 2006ko erroldaren arabera 2.230 biztanle zituen.

## Kanpo estekak

* Datuak: Q805468
* Multimedia: Balmedie / Q805468